
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea celui de-al doilea amendament, semnat la Bucureşti, la 2 iulie 2007, la Acordul de Garanţie dintre România şi Banca Europeană pentru Reconstrucţie şi Dezvoltare, pentru finanţarea Proiectului de modernizare şi introducere a taxării pe autostrada Bucureşti-Piteşti, semnat la 5 august 1996, cu care comisia noastră a fost sesizată în fond cu adresa Biroului Permanent nr.PL.x. 472  din 8 septembrie 2008.
	PREŞEDINTE,

Aurel Gubandru

RAPORT

asupra proiectului de Lege pentru ratificarea celui de-al doilea amendament, semnat la Bucureşti, la 2 iulie 2007, la Acordul de Garanţie dintre România şi Banca Europeană pentru Reconstrucţie şi Dezvoltare, pentru finanţarea Proiectului de modernizare şi introducere a taxării pe autostrada Bucureşti-Piteşti, 
semnat la 5 august 1996
Cu adresa nr.PL.x 472 din 8 septembrie 2008, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea celui de-al doilea amendament, semnat la Bucureşti, la 2 iulie 2007, la Acordul de Garanţie dintre România şi Banca Europeană pentru Reconstrucţie şi Dezvoltare, pentru finanţarea Proiectului de modernizare şi introducere a taxării pe autostrada Bucureşti-Piteşti, semnat la 5 august 1996.

La întocmirea raportului s-a avut în vedere avizul favorabil al Consiliului Legislativ, trimis cu adresa ne.803/03.07.2008, avizul favorabil al Comisiei pentru administraţie publică, amenajarea teritoriului şi echilibru ecologic şi avizul favorabil al Comisiei juridice, de disciplină şi imunităţi.
Prezentul proiect de Lege are ca obiect de reglementare  ratificarea celui de-al doilea amendament, semnat la Bucureşti, la 2 iulie 2007, la Acordul de Garanţie dintre România şi Banca Europeană pentru Reconstrucţie şi Dezvoltare, pentru finanţarea Proiectului de modernizare şi introducerea taxării pe autostrada Bucureşti-Piteşti, semnat la 5 august 1996 şi ratificat prin Ordonanţa Guvernului nr.34/1996 pentru ratificarea unor acorduri de împrumut şi de garanţie externă şi a unor amendamente la un acord de împrumut extern, aprobată prin Legea nr.22/1997, cu modificările ulterioare.
Ministerul Finanţelor a garantat îndeplinirea tuturor obligaţiilor asumate în Acordul de împrumut dintre BERD şi Administraţia Naţională a Drumurilor. Acordul este în valoare de 53,1 mil.dolari SUA.
Acordul de Împrumut prevede introducerea taxării pe autostrada Bucureşti-Piteşti de către un concesionar nu mai târziu de 31 decembrie 1999, în cadrul unor aranjamente acceptabile Băncii. În conformitate cu prevederile Ordonanţei Guvernului nr.15/2002, privind introducerea unor tarife de utilizare a infrastructurii de transport, începând cu data de 01.07.2002 a rezultat că autostrada Bucureşti-Piteşti nu mai poate fi exploatată în regim de taxare (rovigneta).
Garantul va menţine în orice în cursul perioadei de implementare a Proiectului precum şi pe parcursul perioadei rambursării Împrumutului, o alocaţie de la bugetul de la bugetul de stat pentru Împrumutat în sume suficiente să asigure întreţinerea adecvată a reţelei de drumuri naţionale.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Cătălin Doică, Secretar de Stat în Ministerul Economiei şi Finanţelor, doamna Boni Cucu, Director General Adjunct din cadrul aceleiaşi instituţii.
La lucrările comisiei au participat  26  deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege pentru ratificarea celui de-al doilea amendament, semnat la Bucureşti, la 2 iulie 2007, la Acordul de Garanţie dintre România şi Banca Europeană pentru Reconstrucţie şi Dezvoltare, pentru finanţarea Proiectului de modernizare şi introducere a taxării pe autostrada Bucureşti-Piteşti, semnat la 5 august 1996, în şedinţa din data de 23 septembrie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de iniţiator.
	PREŞEDINTE,

Aurel Gubandru
	SECRETAR,

Ştefan Baban


Consilier parlamentar:
Luminiţa Ghiorghiu

